Cartea de identitate electronică este la mare căutare. Câţi români au cerut noul buletin până acum.
Până în prezent, 450 de oameni au cerut noul buletin. Cardul de Identitate biometric este de mărimea unui card bancar.
Cartea electronică de identitate se dă ca pâinea caldă. În câteva ore de la lansarea proiectului pilot, programările pentru următoarele 30 de zile au fost epuizate.Până acum sunt 450 de oameni din Cluj Napoca, acolo unde are loc proiectul pilot, care au cerut noul buletin. Dar vor intra în posesia documentelor abia peste 15-20 de zile.Asta înseamnă că cererile din intervalul 2-6 august, vor ajunge la oameni aproape de finalul lunii. Și dacă va fi mare cererea, din 1 octombrie, se va putea deschide și un al doilea ghișeu, iar numărul cărților emise va ajunge la 900 pe lună.Lucian Bode, ministrul de Interne, spune că în primul an vor fi emise aproape 5.000 de astfel de documente de identitate. Potrivit normelor europene, noul format al buletinului va înlocui cartea de identitate existentă până în 2031.Nu ești obligat să renunți la buletinul clasic, poți opta între el și cel biometric, însă trebuie să știi că doar cu cel nou vei putea intra în statele UE.Această carte electronică de identitate poate fi solicitată pentru copii încă de la naştere, a mai spus Lucian Bode.